《郊居言事》
宋代·赵湘

断径危桥积藓痕，闭关终与俗尘分。
深秋鹤影临池见，静夜棋声隔水闻。
山榻病来谁寄药，石床僧去独看云。
閒吟閒醉慵开眼，门外寒虫叫日曛。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。